CELEX: 31972R1566
Language: el
Date: 1972-07-20 00:00:00
Title: Κανονισμός (ΕΟΚ) αριθ. 1566/72 του Συμβουλίου, της 20ής Ιουλίου 1972, περί τροποποίησης του κανονισμού (ΕΟΚ) αριθ. 729/70 περί της χρηματοδότησης της κοινής αγροτικής πολιτικής

Avis juridique important

|

31972R1566

Κανονισμός (ΕΟΚ) αριθ. 1566/72 του Συμβουλίου, της 20ής Ιουλίου 1972, περί τροποποίησης του κανονισμού (ΕΟΚ) αριθ. 729/70 περί της χρηματοδότησης της κοινής αγροτικής πολιτικής  

Επίσημη Εφημερίδα αριθ. L 167 της 25/07/1972 σ. 0005 - 0005 Αγγλική ειδική έκδοση: Σειρά IV Κεφάλαιο 1965-1972 σ. 0058  Ελληνική ειδική έκδοση: Κεφάλαιο 03 τόμος 8 σ. 0084  Ισπανική ειδική έκδοση: Κεφάλαιο 03 τόμος 6 σ. 0045  Πορτογαλική ειδική έκδοση : Κεφάλαιο 03 τόμος 6 σ. 0045  Φινλανδική ειδική έκδοση: Κεφάλαιο 3 τόμος 4 σ. 0222  Σουηδική ειδική έκδοση: Κεφάλαιο 3 τόμος 4 σ. 0222 

ΚΑΝΟΝΙΣΜΟΣ (ΕΟΚ) αριθ. 1566/72 ΤΟΥ ΣΥΜΒΟΥΛΙΟΥ της 20ής Ιουλίου 1972 περί τροποποιήσεως του κανονισμού (ΕΟΚ) αριθ. 729/70 περί χρηματοδοτήσεως της κοινής γεωργικής πολιτικήςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43,  την πρόταση της Επιτροπής,  τη γνώμη της Συνελεύσεως,  Εκτιμώντας:  ότι το άρθρο 3 παράγραφος 2 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970, περί χρηματοδοτήσεως της κοινής γεωργικής πολιτικής(1), προβλέπει ότι το Συμβούλιο εκδίδει, μετά από πρόταση της Επιτροπής, τους γενικούς κανόνες για τη  χρηματοδότηση των παρεμβάσεων που αποσκοπούν στη ρύθμιση των γεωργικών αγορών- ότι αναμένοντας την έναρξη της ισχύος των γενικών αυτών κανόνων, η παράγραφος 3 εδάφιο πρώτο του άρθρου αυτού προβλέπει ότι ορισμένες διατάξεις εκδοθείσες προγενέστερα,  συνεχίζουν να εφαρμόζονται το αργότερο μέχρι και την 30ή Ιουνίου 1972- ότι η Επιτροπή δεν είναι σε θέση να διαβιβάσει εγκαίρως στο Συμβούλιο πρόταση σχετική με τους γενικούς αυτούς κανόνες- ότι υπό τους όρους αυτούς και για την εξασφάλιση της συνεχείας της χρηματοδοτήσεως της κοινής οργανώσεως των αγορών σύμφωνα με τις  προς το παρόν ισχύουσες διατάξεις, πρέπει να μετατεθεί η ημερομηνία η προβλεπομένη στο άρθρο 3 παράγραφος 3, πρώτο εδάφιο του κανονισμού (ΕΟΚ) αριθ. 729/70,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η ημερομηνία της 30ής Ιουνίου 1972, η οποία αναφέρεται στο άρθρο 3 παράγραφος 3 εδάφιο πρώτο του κανονισμού (ΕΟΚ) αριθ. 729/70, αντικαθίσταται από εκείνη της 31ης Δεκεμβρίου 1972. Η αντικατάσταση αυτή ισχύει από την 1η Ιουλίου 1972.   Άρθρο 2  Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε όλα τα Κράτη μέλη.  Έγινε στις Βρυξέλλες, στις 20 Ιουλίου 1972.  Για το Συμβούλιο Ο Πρόεδρος T. WESTERTERP  (1) ΕΕ αριθ. Ν 94 της 28.4.1970, σ. 13.